Downloaded from YTS.MX
Official YIFY movies site: YTS.MX
OMISTETTU IANILLE
VUONNA 1968 KONGRESSIIN VALITTIIN 435 EDUSTAJAA.
VALITUISTA EDUSTAJISTA 11 OLI NAISIA.
EDUSTAJISTA 5 OLI MUSTIA.
YKSIKÄÄN EI OLLUT MUSTA NAINEN.
Opettaja Shirley Chisholm on valittu kongressiin New Yorkin 12. vaalipiiristä.
Tule.
Shirley.
Nähdään myöhemmin.
Hyvät toimittajat ja kanssaedustajani.
Edustajainhuoneen puhemiehenä minulla on kunnia esitellä -
Amerikan Yhdysvaltain 91. kongressin ensimmäistä kertaa valitut edustajat.
Hyvät herrat ja rouva, tervetuloa kongressiin.
Onneksi olkoon. - Kiitos.
Olet kongressiedustaja.
SHIRLEY ON TÄMÄN SEUDUN TYTTÖ
Hei vain.
Mitä kuuluu, neitiseni? Tule.
Hän näki kovasti vaivaa.
Pääsetkö presidentiksi?
Olen kongressiedustaja. - Vaikka olet nainen.
Etsitäänpä äitisi.
Muutatte kai Washingtoniin.
Shirley varmaan hankkii sieltä asunnon.
Saanko ottaa teistä kuvan?
Olet aina tukenut meitä.
Kun tulimme Puerto Ricosta, teit olomme tervetulleeksi.
Olette minulle kuin perhettä.
Tämä on vasta alkua.
Washingtonin miehet eivät tajua tasa-arvon tärkeyttä.
Kun on aika äänestää, lupaan olla puolellanne.
Ja me olemme sinun.
Arvostan sinua todella. - Samat sanat.
Kiitos.
Mennään, äiti. - Etkö hyvästele siskoasi?
Hänellä on aina kiire.
Minä hyvästelen.
Huomenta, rouva Chisholm. Kuinka jakselette?
Voin melko hyvin.
Ajatella, että tekin ansaitsette 42 500 dollaria vuodessa.
Me molemmat olemme olleet täällä vähintään viikon,
ja sanotte tuon miltei päivittäin.
Päivittäin minua hämmästyttää, että ansaitsette saman kuin me.
Kaksi asiaa.
Ensinnäkin: ajatus tasa-arvoisesta palkastani ahdistaa teitä.
Kun näette minun tulevan sisään, kadotkaa.
Kadotkaa, ettette joudu hokemaan tuota.
Toiseksi: muistakaa, miksi olen täällä.
Raivaan tietä muille kaltaisilleni, jotta hekin voivat tienata 42 500.
Shirley.
Ron. - Ehditkö puhua?
Ehdin aina puhua ystävälle. - Katsotaan, ilahdutko asiastani.
Selvä. - Tulin varoittamaan.
Uudet edustajat saavat tänään toimeksiantonsa.
Joudut maatalouskomiteaan.
Siis maissia, vehnää ja lehmiäkö? - En tiedä lehmistä.
Miten voin edustaa Brooklynia maatalouskomiteassa?
Halusin veteraanikomiteaan. - Koin saman, kun aloitin.
Komiteaa ei saa valita. - Maatalous ei käy.
Niin se on. - Kenelle puhun tästä?
Puhuja McCormack nimittää komiteat, mutta hän on edustajainhuoneen puhemies.
Hänelle ei puhuta noin vain.
Sinä...
Voi taivas.
Ei ole syytä nimittää minua maatalouskomiteaan.
Olette uusi. - Olen New Yorkista.
Teette kuten käsketään. - Väki haluaa töitä ja asuntoja.
Kun keräätte kokemusta... - Älä jauha kokemuksesta, John.
Olen valmis taistelemaan tästä.
Ette taistele ketään vastaan.
Olen puhemies ja jaan tehtävät.
Totelkaa, tai torpedoitte uranne heti alkuunsa.
Andrew, odota hetki.
"Älä nosta meteliä. Tottele vain."
Shirley...
Ymmärrän turhautumisesi, mutta prosessi on tällainen.
Se mies johtaa puoluettani.
Olen Brooklynista ja joudun... - Kokemus ratkaisee.
Pitääkö minun odottaa vuoroani? - Ei, mutta...
Istut ensimmäistä kautta.
Ajan myötä teet suuria asioita. - Vai ajan myötä?
Uskon niin todella. - Annoit Nixonillekin aikaa.
Mitä?
Mitä nyt?
Löydät oman paikkasi.
JOULUKUU 1971
Mac! On mukava nähdä sinua. - Shirley.
Arthur.
Hyvää joulua. - Kiitos.
Tule sisään.
Lokakuussa sanoit vaalikomiteallesi Floridassa,
että jos se keräisi 5 000 dollaria, asettuisit ehdolle.
Se keräsi lähes 10 000.
Mitä rahan kerääminen merkitsee?
Niin, Shirley. Mitä se merkitsee?
Sanoin niille naisille, että jos he keräisivät rahat,
asettuisin ehdolle vaaleissa.
Pyrkisin presidentiksi.
Presidentiksikö? - Mitä sanomme heille?
Vaikka asettuisit ehdolle,
et voi voittaa.
En ainakaan tuolla asenteella.
Miksen voisi voittaa?
Sen lisäksi, että olen musta nainen.
Muskie voittaa demokraattien esivaalit.
Vaikka pääsisit mukaan, ehdokkaita on liikaa:
Muskie, McGovern, varmaan Lindsaykin.
Humphrey on aina ehdolla. Mills, Scoop Jackson, George Wallace.
Mitä he kaikki ovat? Keski-ikäisiä valkoisia miehiä.
Kuka edustaa mustia, naisia, latinoja, nuoria tai työläisiä?
Rahasi eivät ainakaan riitä.
Kerään lisää. - Keneltä?
Latinoilta, nuorilta vai työläisiltä?
Heillä ei ole sanottavammin rahaa.
Alkeelliseenkin kampanjaan tarvitset vähintään...
Kolmeko? - Kolme.
Vähintään 300 000, ja se olisi erittäin pelkistetty kampanja.
Mac. Kun puhun yliopistokampuksilla,
valkoiset pojat kyselevät minulta:
"Milloin teette sen? Milloin pyritte presidentiksi?"
On jopa valkoisia poikia,
jotka uskovat, että minusta olisi presidentiksi.
Miten voisin jättää yrittämättä?
Rohkeutta sinulta ei ainakaan puutu.
Minähän sen tiedän.
Mac.
Shirley...
Mitä tarvitsisit meiltä?
Tarvitsisin neuvojasi, kuten aina.
Arthur voi valvoa raha-asioita.
Conrad ottaa lomaa töistä ja hoitaa turvatoimet.
Ettekö sano mitään?
Eikö kenelläkään ole asiaa?
Pyrit presidentiksi.
Mitä siihen sanoisi?
"Kyllä."
Sano, että vastasin "kyllä".
Etsin sinulle kampanjapäällikön.
Hänen pitää olla musta. - Ja hyvä.
Soitan pari puhelua. - Minun pitää kerätä rahaa.
Hyvää joulua kaikille.
Hitonmoinen alku uudelle vuodelle.
Oletko valmis uuteen kierrokseen? - Kerta vielä.
No, mitä sinä tuumit?
Kysyt aika myöhään.
En kuitenkaan liian myöhään.
Tähän mennessä olet voittanut aina.
Miksi tämä kerta olisi poikkeus?
Hankin uuden kameran.
Teet pian historiaa.
Kameran on syytä olla käytetty ja halpa.
Robert?
Robert. - Miten menee, rouva C?
Mikä tuo uusi tyyli on?
En ole enää kongressiavustaja. - Joten ryhdyit tyyliniekaksi.
Niinpä taisin ryhtyä. Viime kerrasta on aikaa.
Kaikkein parhaiten muistan,
miten ensimmäisen vuoden edustajana pakotit puhujan vaihtamaan komiteaasi.
Miten se edes...
Asioita ei saa nielaista purematta. - Yksi asia, rouva C.
Oli ikimuistoista olla harjoittelijananne.
Kiitos kohteliaisuudesta.
Teet vaikuttavia asioita Cornellin yliopistossa.
Pääsit yliopiston hallitukseen. - Opiskelijaedustajaksi vain.
Historian ensimmäiseksi.
Saanko antaa neuvon, Robert? Älä ole nöyrä.
Menestyneessä ihmisessä se vaikuttaa ylimieliseltä.
Mahdanko olla menestynyt? - Robert.
Hyvä on. Perille meni.
Minulla on uutisia.
Aion pyrkiä presidentiksi.
Yhdysvaltain presidentiksikö?
Herranen...
Sehän on helvetin hienoa. Huippujuttu.
Teistä tulisi paras presidentti maamme historiassa.
Voinko mitenkään auttaa?
Itse asiassa voit.
Tarvitsen opiskelijakoordinaattorin.
Mitä tekisin?
Valvoisit kampanjoivia opiskelijajärjestöjä kautta maan -
ja järjestäisit kampustilaisuuksia.
En minä voi.
En pidä tuosta sanasta. - Tiedän, mutta...
Tänä vuonna 18-vuotiailla on ensi kertaa äänioikeus.
Heille on tehtävä selväksi, että he voivat vaikuttaa.
Se on liian iso virka. Olen 21-vuotias.
Olet kyllin vanha kuolemaan Vietnamissa.
Lukuvuosikin on kesken. En voi.
Minun pitää ainakin soittaa yliopistoon ja vanhemmilleni.
Pitäisikö rouva Chisholmille ilmoittaa tulostani?
KAMPANJATOIMISTO
Hän tietää, että odotamme. Hän syö lounasta.
Onko tuo uusi kamera? - Uuden veroinen.
Kiitos.
Anteeksi viivästys. - Kaikin mokomin.
Tämä on Stanley Thompson. - Stan.
Miten voitte? - Melko hyvin.
Joko tapasit kaikki? Conradin, Arthurin, nuorisokoordinaattorini Robert Gottliebin...
Hän on nuorisoa itsekin.
Kelpaisin Vietnamiin.
Totta.
Stan on pitkän linjan poliitikko.
Hän on innoissaan tilaisuudesta kampanjatyöhön.
Todella innoissani. - Me kaikki olemme.
Voin kuvitella. Työtä kyllä riittää.
Meidän on päätettävä, miten saamme viestisi perille.
Viestini on yksinkertainen.
Yritän palauttaa vallan kansalle.
Toki, mutta kampanja on maan laajuinen.
Viesti on välitettävä äänestäjille kautta maan.
Sanomme heille, että yritän palauttaa vallan kansalle.
Maan laajuinen kampanja on tuota haastavampi.
Ei sen tarvitse olla.
Lähden mukaan alirahoitettuun operaatioon,
koska edustatte aikamme henkeä.
Äänestäjiä pitää mennä vastaan. Luottakaa kykyyni tehdä se.
Hyvä on. - Hienoa.
Tehdään teistä presidentti. - Hyvä on.
25. TAMMIKUUTA 1972
Seison edessänne tänään -
mahdollisena demokraattien presidenttiehdokkaana.
En ole mustan Amerikan ehdokas, vaikka olenkin ylpeästi musta.
En ole naisliikkeen ehdokas,
vaikka olen ylpeä myös sukupuolestani.
En ole yhdenkään poliittisen pomon, ison kihon tai yksityisen tahon ehdokas.
Minulla ei ole tärkeiden poliitikkojen eikä julkisuuden henkilöiden tukea.
En aio tarjoilla teille kuluneita kliseitä,
jotka liian kauan ovat olleet hyväksyttyjä politiikan kentällä.
Olen Yhdysvaltain kansan ehdokas.
Se, että seison edessänne, symboloi poliittisen historian uutta aikakautta.
Uskon Yhdysvaltain kansaan. - Oikein.
Uskon, että olemme kyllin älykkäitä -
tunnistamaan lahjakkuuden, energian ja omistautumisen,
jota löytyy kaikilta kansalaisilta, myös naisilta ja vähemmistöiltä.
Olemme kaikki Luojan lapsia, ja meidän jokaisen tahto -
on yhtä arvokas kuin vaikutusvaltaisimman kansalaisen.
Tahtomme voi luoda uuden Amerikan vuonna 1972.
Se Amerikka on vapaa sodasta ja väkivallasta ulkomaita myöten.
Se on vapaa köyhyydestä ja syrjinnästä.
Siellä voi aistia, että edistys kuuluu kaikille.
Te jaatte tämän vision.
Teidät on jätetty ulkopuolelle, unohdettu ja työnnetty sivuun.
Tarttukaa kanssani yhteiskunnan ohjiin.
Ottakaamme kohtalomme jälleen omiin käsiimme.
Tästä alkaa Chisholmin kampanja vuodelle 1972.
Shirley Chisholmilla on ainutlaatuinen tilaisuus -
vaikuttaa maamme politiikkaan dramaattisesti.
Puhuttelen nyt äänestäjiäni Oaklandissa, Kaliforniassa -
ja itse asiassa koko maassa.
Kun harkitsette seuraavaa presidenttiä,
ainoastaan yksi nimi on mainitsemisen arvoinen.
Se nimi on Shirley Chisholm.
Ron. - Shirley.
Kiitos, Ron. - Mistä?
Vahvasta varhaisesta tuestasi.
Jos olet mukana, kisaat voitosta.
Ron Dellums ei lyö vetoa sinua vastaan.
Kilpailetko Kaliforniassa?
Jos kisaat Kaliforniassa, tuen sinua täysin.
San Franciscon ja Oaklandin alue...
Kaliforniassa voittaja vie kaiken.
Minulla ei ole siihen aikaa eikä resursseja.
Muskie veisi valitsijamiehet.
Varoituksen sana.
Walter Fauntroy saattaa olla ongelma.
"Pikku lordi."
Hänestä leivotaan kotopuolen suosikkia.
Se asettaa teidät vastakkain.
"Ronald, en ajattele itseäni Shirleyn vastustajana."
"Pyydän häntä olemaan kiltti tyttö ja odottamaan vuoroaan."
Hyvä imitaatio.
Kiitos, että uskot minuun.
Olet minulle kuin isosisko.
Kävi miten kävi, olen rinnallasi loppuun asti.
Kiitos.
Eipä kestä.
Hirveä nälkä. Hae ruokaa McDonald'sista.
Sen on lemppariani. - Se saattaa järjestyä.
Mansikkapirtelö. - Mansikkaa.
Analyytikot eivät ymmärrä, että USA:ssa puhaltavat uudet tuulet.
Shirley Chisholmin kampanja on uuden ajan ääni.
Kaikki muu on vanhaa ja väsynyttä.
Sanon tämän vielä kerran. Shirley Chisholmin kampanja -
edustaa naisten ja mustien oikeutta tavoitella maan korkeinta virkaa.
McGovern on mielestäni paras valkoinen miesehdokas.
Olen väsynyt kuuntelemaan samaa kysymystä:
"Rouva Chisholm, aiotteko tosissanne pyrkiä presidentiksi?"
Edes kaikki toiset naiset ja feministit -
eivät ota kampanjaani vakavasti.
Se kertoo naisen kapeasta roolista tässä yhteiskunnassa.
Rotuun ja etnisyyteen liittyvät ongelmat tiedostetaan jo,
mutta sukupuolipoliittisia ongelmia on hädin tuskin alettu hahmottaa.
Meidän on järjesteltävä uudelleen tämän maan prioriteetit.
Siitä on tehtävä turvasatama kaikille -
rotuun, ihonväriin, uskontoon ja sukupuoleen katsomatta.
Tahdon olla osa jotakin.
Näen, mitä maassamme tapahtuu. Vietnamin ja kaiken.
Olen hädin tuskin 25, mutta olen väsynyt nykytilanteeseen -
ja kongressiedustajiimme.
Riittääkö, että Humphrey ja Muskie ovat Nixonia parempia?
Tuskin. - Nixon on korruptoitunut.
Sinä puhut kansan vaikutusmahdollisuuksista.
En tiedä, mistä aloittaisin. - Oletko äänestäjärekisterissä?
Rekisterissäkö? En.
Tyttökulta, kaikki alkaa äänestämisestä.
Se ei ole tyyliäni. Porvarit äänestävät.
Jos tyydyt raivoamaan kaduilla, sinua kohdellaan sen mukaisesti.
Mene mukaan prosessiin.
Mustat naiset eivät voi olla osa prosessia.
Sinä olet erilainen.
Huomasin puutteen ja paikkasin sen.
Se ei ole erilaisuutta. Tein välttämättömän.
Tule minulle töihin.
Kampanjaasiko? - Onko se liian porvarillista?
Minulla on vauva, ja olen yksinhuoltaja.
Sitten ymmärrät ihmisten haasteita.
Työn ei tarvitse olla kokopäiväistä. Autat sen minkä ehdit.
Minulla ei ole kokemusta. - Eikä minulla rahnaa.
Voin kuitenkin tarjota sinulle mahdollisuuden vaikuttaa.
Selvä. - Selvä.
Kaksi allekirjoitusta. - Minne?
Seuraavalle sivulle. - Shirley, tule jo.
Percy voi... - Koneeseen pitää ehtiä.
Shirley. - Senaattori Bob Dole.
Teet sen aamulla. Olet perillä vasta myöhään.
Menen suoraan kotiin.
Rouva, perillä ollaan.
Conrad?
Anteeksi herätys.
Olet myöhässä. - Lento oli.
Onko ruokaa?
Mitä sanoit?
Onko meillä ruokaa?
Pakastimessa ehkä.
Eikö mitään lämmintä ole?
Voin hakea jotain. - Mistä? On myöhä.
Kaikki on kiinni. - No...
Ei se mitään. Lämmitän jotain.
Herään huomenna tapaamaan Stanleyn.
Ei se mitään.
USA:ssa on valittu presidenttejä lähes 200 vuoden ajan.
Vaalit ovat aina tärkeät,
mutta tässä vuodessa on kyse muustakin kuin jatkuvuudesta.
Moni asia muuttuu.
Valtapuolueita uudistetaan, ja nuoret saavat nyt äänestää.
Aiemmin epäaktiiviset ryhmät ovat aktivoituneet poliittisesti.
Vuosi 1972 saattaa olla käännekohta maamme poliittisessa historiassa.
Kannattajakuntasi on aktivoitava äänestämään.
Se on kampanjan ydin.
Tarvitsemme 1 500 valitsijamiestä ehdokkuuden saamiseksi.
Näin monta meillä on nyt.
Meillä on puoli vuotta aikaa kerätä kannatusta.
Miten hankimme valitsijamiehiä? - Gallupien mukaan...
New Hampshire ja Florida äänestävät 14.3. - Florida on tärkeä.
Kysyimme: "Mitä tiedät Shirleystä?" - Entä New Hampshire?
Unohdetaan se. Muskie vie sen. - Lehdistö uskoo hänen vievän koko vaalit.
Vastaajista 46 prosenttia tiesi sinut mustaksi ja 38 prosenttia naiseksi.
Eikö nimi kerro sukupuolen? - Shirley sopii molemmille sukupuolille.
Niin kuin Chris tai Leslie. - Alabama?
Ei se ole sellainen nimi. - Ei.
Arizona? - Moni äänestäjä ei tiedä, kuka olet.
Ohio? - Carl Stokes rökittäisi minut siellä.
Colorado? - Saanko puhua?
Tuntemattomuutesi on haaste, mutta mielipiteiden puute on myös...
Colorado? - Uudistussiipi on vähemmistössä.
Yritetään, mutta... - Shirley.
Ei kampanjoida Coloradossa.
Mielipiteet sinusta muodostetaan vaaliväittelyissä.
Shirley on kova väittelijä. Hän päihitti James Farmerin.
Farmer ei ollut urapoliitikko. Nämä pojat osaavat suoltaa paskaa.
Kalifornia?
Kalifornia.
Ei. - Shirley!
Siellä on paljon yliopistoja. - Siellä voittaja vie kaiken.
Jos haaskaamme energiaa siihen, jäämme tyhjin käsin.
Tavoittelisimme kuuta taivaalta ja joutuisimme pettymään. Ei.
Tällä hetkellä kampanjasi rakentuu Floridan osavaltion ympärille.
Aloitetaan noista ja katsotaan sitten.
Suoltakoot paskaa minkä ehtivät.
Miksi kuvernööri Wallace kerää kannatusta?
Vilkaiskaa kaduille illalla.
Nykyään puhutaan paljon liberalismista.
Mitä se on maamme hyväksi tehnyt?
Se toi kaduillemme huumeriippuvaisia ja romahdutti lain ja järjestyksen.
Nyt mustia ja valkoisia lapsia viedään busseilla samoihin kouluihin.
Teiltä viedään oikeus kasvattaa lapsenne kuten tahdotte.
Miksi kuvernööri Wallace kerää kannatusta?
Lapsia kuljetetaan busseilla ympäriinsä.
Bussikuljetukset ovat tehoton keino lisätä tasa-arvoa.
Se rasittaa niitä lapsia, joita yritämme auttaa.
Vastaa noin Floridassa, mutta älä... -"Älä?"
Älä kritisoi busseja Massachusettsissa ja New Yorkissa.
Muuten kuulostat Wallacelta.
Kantasi aborttiin? - Puolustan kiihkeästi perhesuunnittelua.
Tiedän kuitenkin, että monestakaan syystä pelkkä ehkäisy ei aina riitä.
Ehkäisy voi pettää, ja... - Et voi sanoa noin.
Miten niin en voi? - Liikaa vivahteita.
Mac. - Se on totuus.
Sinun pitää vastata suoremmin.
Aion vastata samoin kaikissa osavaltioissa,
ja vivahteista en tingi.
Uunituoretta tavaraa.
Voimmeko ensin hoitaa tämän loppuun?
Näistä tuli hyviä. - Niin.
Lähden aamulla Floridaan.
Valmistelen vapaaehtoiset ja varaan esiintymissalit.
Puhut ensimmäiseksi Floridan osavaltionyliopistossa.
Kaiken matkalla on sujuttava saumattomasti.
Tarvitsemme vahvan alun.
Hoidan asian. - Kiitos, Robert.
Eipä kestä. No niin.
Floridassa nähdään. - Selvä.
SHIRLEY CHISHOLM PRESIDENTIKSI
PAINU KOTIIN, NEEKERI!
Vuoden 1972 esivaalikierroksella on jäljellä 22 esivaalit.
Poliitikot siirtyvät New Hampshiren lumesta Floridan hiekkarannoille.
FLORIDAN ESIVAALIT
Osallistutko mustien poliitikkojen konferenssiin Indianassa?
Siellä on joka sortin johtajia.
Radikaaleja, uskovaisia... - Katsotaan.
Järjestin sinulle kutsun puhumaan eksklusiiviselle Pearly-klubille.
Valkoisten klubiko? - Miesten.
Olisit ensimmäinen naispuhuja.
Puhutko ennemmin valkoisten herrakerhossa kuin mustien konferenssissa?
Unohdetaan konferenssi toistaiseksi ja annetaan Shirleyn nukkua.
Jatketaan huomenna.
Edustan kongressiedustaja Shirley Chisholmia.
Hän järjestää Floridassa kampanjatapahtumia.
Äänestämällä vaikutat.
Varainkeruutilaisuudessa Shirleyn voi tavata kasvotusten.
Kehotan teitä nuoria taistelemaan tulevaisuutenne puolesta.
Osa teistä saa äänestää ensi kertaa.
Tehkää poliitikoille selväksi, että valta kuuluu kaikille.
Rekisteröitykää äänestäjiksi.
Jos tyydytte raivoamaan kaduilla, teitä kohdellaan sen mukaisesti.
Osallistukaa!
Maamme tulisi välttää puolen valitsemista -
ja keskittyä Lähi-idän humanitaariseen kriisiin.
Mitä sanotte Mustista panttereista?
On sääli, että järjestö on tarpeellinen, mutta ymmärrän sen tarpeen.
Kannustamme nuoria äänestämään.
18-vuotiaat saavat ensi kertaa äänestää.
Kyse ei ole vain reilusta palkasta vaan koko elämästämme.
Kannatatte bussikyytejä. - Kysyttekö vai toteatteko?
Useimmat vastustajani kiertelevät bussikuljetusten ongelmaa.
En kannata bussikyytejä. Ne ovat keinotekoinen ratkaisu.
Avoimet asuntomarkkinat olisivat aito ratkaisu.
Keinotekoinenkin ratkaisu on silti tyhjää parempi.
Yksi aktiivisimmista ehdokkaista on Shirley Chisholm Brooklynista.
Rakastan sinua. - En kaipaa rakkautta vaan ääniä.
Äänestän sinua tai George Wallacea. - No niin.
Shirley Chisholm on ainoa toinen ehdokas,
joka sanoo etelässä samaa kuin pohjoisessa.
Chisholmista ei tule presidenttiä.
Tämä on Amerikka. - Hänen pitäisi luovuttaa.
Chisholm ei suostu uskomaan,
että vie tarpeettomasti ääniä muilta liberaaliehdokkailta.
Miksi presidentin pitäisi aina olla valkoinen mies?
LAKKO
Jos et voi kannattaa etkä tukea minua, mene pois tieltäni.
Keskity omiin asioihisi.
Painu helvettiin, musta narttu!
Minä saatana tapan sinut!
Mies jäi kiinni.
Hän oli joku sekopää.
Maailma on hitonmoinen paikka.
Hän on nyt putkassa.
Missä olit?
Hän pääsi aivan lähelleni.
Vastaat turvallisuudestani.
Tehtäväsi on suojella minua.
Missä olit?
Yritän kaikin voimin olla sellainen kuin toivot.
Huomaavainen, tarkka ja...
Samaan aikaan pysyttelen poissa tieltäsi.
Teen sen ilolla, koska tämä on sinulle tärkeää.
En ajattele vain itseäni. - Voit tehdä paljon hyvää.
Siksi pysyn varjoissa.
Jostain syystä haluat miehen, joka on pelkkä varjo.
Älä vihoittele minulle, kun olen siinä liiankin hyvä.
Usein sanotaan, että kaiken takana on nainen.
Shirley Chisholmin takana on terveysviraston tutkija Conrad Chisholm.
Liittonne on kestänyt 19 vuotta. Miten kuvailisitte toisianne?
Minäpä kerron.
Muistan, kun seremoniamestari esitteli Shirleyn päivällisillä.
Mielestäni kuvaus tuntui osuvalta:
Shirley on "45 kiloa ydinenergiaa".
Kuvaus osui naulan kantaan.
Minä taas kuvailisin miestäni sanoilla -
"90 kiloa kärsivällisyyttä".
Mieheni on upea ihminen.
Voin myöntää avoimesti,
etten olisi päässyt huipulle ilman ymmärtäväistä kumppania.
Tiedän, että tämä on ollut Conradille vaativaa.
Olen joutunut tekemään aikamoisia uhrauksia,
mutta on ilo tehdä niitä vaimoni pyrkimysten eteen.
Kiitos teille molemmille.
10. HUHTIKUUTA 1972: KOLME KUUKAUTTA PUOLUEKOKOUKSEEN
Tämä on noloa.
Shirleystä on tehty Wallacen kilpakumppani.
Shirley hävisi Floridassa -
ja sai alle prosentin äänistä Illinois'ssa ja Wisconsinissa.
Alle prosentin!
Ei valitsijamiehiä. - Jätä tarkat numerot kertomatta.
Aikaa on kolme kuukautta, ja liu'umme taaksepäin. Shirley...
Arvostan totuuden puhumista, mutta ääniä sillä ei saa.
Mitä tahdot?
Auta minua auttamaan Shirleyä. Arvovaltani ei riitä.
Tahdotko siirtää Shirleyn sivuun?
En tietenkään. Tunnet minut tuota paremmin.
Hänen pitää pysyä lestissään, jotta voimme ohjailla kampanjaa.
Haluat siis vain ohjailla häntä.
Tiedätkö, mistä tunnen Shirleyn?
Bedford-Stuyvesantin poliittisen liiton perustamisen ajoilta.
Shirley oli yliopisto-opiskelija.
Opetin hänelle kaikki tietoni politiikasta.
Miten ihmisiä luetaan.
Miten järjestelmä toimii ja sen jäsenet valitaan.
Kun oli opettanut Shirleylle sen kaiken,
hän kääntyi minua vastaan ja pyrki liittoni puheenjohtajaksi.
Ja silti työskentelet hänelle. Annoitko anteeksi?
Ei ole anteeksiannettavaa.
Shirley toimii tarpeen mukaan.
Hän koki tarpeelliseksi korvata minut johtajana.
Se kannattaa muistaa, kun pohdit hänen ohjailemistaan.
Kongressiedustaja Chisholm. - Walter.
On hauska nähdä.
Otatko ruokalistan?
En viivy niin kauaa.
Sääli.
Ateria maistuu paremmalta ystävien seurassa.
No niin.
Mitä voin sanoa?
On sääli, että floppasit Floridassa.
Sait silti neljä prosenttia äänistä.
No, lähes neljä.
Olisin kaivannut tukijoita.
Ainoat mustat tukijani kongressista ovat Mitchell, Conyers ja Dellums.
En voi tukea sinua, kun olen ehdolla.
Olet tämän seudun oma poika, mutta siinä kaikki.
Sinä täällä ja Stokes Ohiossa. Se ei ole paljoa.
Silti tahdot sanella meikäläisille, kenen meitä pitäisi edustaa.
Et ole parempi kuin valkoiset kihot.
Shirley.
Olin mukana marssimassa Selmasta Montgomeryyn.
Olin etulinjassa Martinin rinnalla.
Olisi ystävällistä, jos et olettaisi asioita.
Miten voin auttaa?
Luovu ehdokkuudesta DC:ssä.
Ron varoitti tästä. - Hän ei tunne länsirannikkoa.
Willie Brownilla on valta Kaliforniassa.
Älä Ronia kuuntele.
Jos pysyt mukana kisassa, äänet jakautuvat välillemme.
Se ei auttaisi kumpaakaan.
Ja voisin auttaa sinua luovuttamalla?
Vain DC:ssä, missä olen ehdolla.
Tiedämme molemmat, ettei ehdokkuus ratkea ensimmäisellä kierroksella.
Ensimmäisellä kierroksella -
saan suloisen kostoni demokraattipuolueelle.
Sitten siirrän valitsijamieheni sinulle ja käsken totella ohjeitasi.
En voi sietää tällaista kabinettipolitiikkaa.
Kyllä poliitikko politikoida saa.
Ensimmäisen kierroksen jälkeen saat kaikki valitsijamieheni.
Annan siitä kirjaimellisesti sanani.
SANANI -W.F.
Saanko sinun sanasi?
Minä suostuin.
Mitä muutakaan olisin voinut?
Walter puhui järkevästi ja antoi sanansa. Minä en...
Kuule. Walter on hyvä mies, mutta hän tekee aina...
Sinusta tein virheen.
Walter tuottaa usein pettymyksiä. Niin siinä vain käy.
Pidän korvani auki.
Jos kuulen jotain, kerron sinulle ensimmäisenä.
Kiitos, Ron. - Eipä kestä.
Mieti sinä vain presidenttiyttäsi.
Äänestäjiä on kannustettava. - Opiskelijoiden aktivoimiseksi...
Kerron, miten vastaan. - Ennen kuin kieltäydyt...
Kieltäydyin jo. - Montako saamme?
Montako tarvitsemme? - Mahdollisimman monta.
Lupasit harkita. - Ja olen harkinnut.
Sinne tulevat Jesse Jackson, Louis Farrakhan...
Eivät he minua tue.
Miten se kirjoitetaan? - P-O-M-O-N-A.
Sinun pitäisi hyödyntää sopimustasi Waltin kanssa.
Jos tukijoita etsit, voisin ehkä puhua Mustille panttereille.
Radikaaleja tässä kaivataankin. Keskilännessä ihastutaan.
Shirley...
Star Trekin luoja itse asiassa kävi sitä. Ihan totta.
Stanley, en mene sinne.
Anna Shirleyn syödä rauhassa, Barbara. Ole niin kiltti.
Barbara!
Tahdon mennä konferenssiin. - Sanoin, että syöt.
Ei se mitään, Arthur.
Tahdon matkustaa Garyyn.
Voisin edustaa sinua. - Ei.
Tahdon tehdä jotain suurta ennen paluutani Oaklandiin.
Stanley sanoi, että sinne pitää mennä. - Ei todellakaan pidä.
Mikset tahdo mennä? Mitä pelkäät?
Tyttökulta.
Istu alas.
Istu.
Kerron yhden asian siitä konferenssista.
Sinne ei ole kutsuttu yhtään mustaa naispuhujaa.
Ei yhtäkään. Ei Corettaa.
Betty Shabazz esittelee Jesse Jacksonin.
Siellä ei välitetä mustien naisten mielipiteistä.
Sellaisia he ovat. - Ketkä he?
Juonittelevat miehet.
Olen todistanut miesten pelejä.
Sekä mustat että valkoiset ovat väkitukkoja vuohia.
"Väkitukkoja"?
Alan puhua murteella, kun menetän malttini.
Johtuuko se politiikasta?
Sitten politiikka ei ole minua varten.
Shirley, meidän pitää puhua.
Hänen pitää mennä lavalle. - On asiaa.
Täysi sali odottaa.
Sano, että hän tulee. Puhumme nyt.
Saimme TV-väittelyaikataulut. Et ole lainkaan mukana.
Et kuulemma ylitä kynnystä. - Kenen kynnystä?
Luotimme väittelyihin. - Sinua ei pidetä...
Täytin paperit ja olen ehdolla.
Olen Lindsayn, McCarthyn ja Yortyn edellä.
Kanavat eivät kerta kaikkiaan välitä. - Nyt on pakko mennä.
Oikeusjuttu.
TV-kanavia vastaanko?
Niillä on lakisääteinen velvollisuus kohdella ehdokkaita tasavertaisesti.
Hankkikaa lakimies ja mustaa valkoisella.
Muistutetaan kanavia niiden velvollisuuksista.
Kampanjaan ei ole rahaa, mutta oikeusjuttuun on.
Mitä minulta jäi kuulematta? - Hei vain.
Etkö sinä ole lakimies?
Opiskelen lakia. Miten niin?
Tahdotte haastaa kanavat oikeuteen.
Tarkoitatko pääkanavia, kuten ABC, NBC ja CBS?
Ne kaikki rikkovat sopimusehtoja.
Näissä vaaleissa emme tyydy tavalliseen menettelyyn.
Jos haastatte oikeuteen kolme pääkanavaa, joilla on valtavat resurssit,
häviätte varmasti.
Se olisi hyvä.
Hyväkö? - Hyvä.
Kanavia ei ole ennen haastettu.
Asia etenisi hovioikeuteen.
Voitto siellä loisi ennakkotapauksen, joka takaisi tasa-arvon -
ikiajoiksi.
Jos taas häviämme, tilanne ei parane vaan itse asiassa pahenee.
Se pahenisi paljonkin.
Varmista siis, että teillä on vankat perusteet.
Ihan hiton vankat.
Selvä.
ANGIEN ROTI-RUOKALISTA
Tee on sinulle.
New York Times kirjoittaa minusta henkilökuvan.
Se tahtoo puhua perheelleni ja kuulla, että tuette minua.
Se on sanomattakin selvää.
Politiikassa asiat pitää sanoa.
Mihin pyrit kampanjallasi?
Ihmiset sanovat, että olet umpihullu.
En välitä sellaisesta. - Koska et joudu kuuntelemaan sitä.
Sinulta ei kysellä, mikä siskoasi vaivaa ja miksi hän käyttäytyy näin.
Emme tee tällaista.
Ketkä me? Mustat naisetko? - Nöyryytät itseäsi ja meitä.
Sinä...
Isä kasvatti sinut näin.
Totta se on.
En syytä sinua.
Et niin. Syytät isäämme.
Hänellä oli neljä tytärtä.
Sinulle hän jätti koko pienen omaisuutensa.
Sait erityiskohtelua ja luulet olevasi erityinen.
Niin isä kohteli sinua.
Hän uskotteli sinulle asioita, jotka eivät ole totta.
Hän sai minut uskomaan itseeni.
Etkö välitä seurauksista muille? - Teen sen, mitä täytyy.
Sitäkö isä toivoisi?
Hylkäät perheesi turhan takia.
Niinkö ajattelet kampanjastani, Muriel?
Onko se mielestäsi turha?
Meistä tuntuu, että pidät meitä turhina.
Ei, Shirley.
Emme puhu toimittajille.
CHISHOLM PRESIDENTIKSI
HUIKEAA!
LAHJOMATON
Älkää kitsastelko.
Tehdään Shirleystä seuraava pressa, hitto vie.
Paljonko he saivat? - Noin 1 800 dollaria.
Lahjoitukset olivat pieniä, kahdesta viiteen dollaria.
Ne tyypit väittävät edustavansa meitä,
pitävät kosteat pirskeet ja varastavat rahat.
Väki haluaa rahansa takaisin. - Tietysti.
Siis meiltä. - Kampanjatoimistoltako?
Emme vieneet niitä. - Joku vei, ja meitä syytetään.
Jessus. Minulle riitti.
Tämä ei ole kampanja vaan vitsi.
Teiltä puuttuu organisaatio ja infrastruktuuri.
Nyt teiltä varastetaankin. - Älä nyt.
Äänestäjäpohjaa ei ole.
Kun homma kaatuu, teistä muistetaan vain, että joukko mustia nolasi itsensä.
Jos kunnioittaisitte itseänne... - Itse olet aina vastahankaan.
Minua eivät valkoiset älyköt komentele! - Hetkinen nyt.
Rauhoitu. Se ei ole sen arvoista.
Säälittävää. Häpeän teitä. - Stanley!
Voimmeko keskustella?
Voimme.
Totta kai.
Anteeksi.
Anteeksi, mutta jonkun pitää tehdä selväksi...
Millä oikeudella puhut väelleni noin? He eivät ole palvelijoita.
He auttavat ilmaiseksi. Itse et tee sitä, mistä sinulle maksetaan.
Aina löytyy tekosyitä.
Päästän sinut kärsimyksistäsi. Tämä oli tässä.
Olet oman itsesi pahin... - Myöhäistä. Painu pois.
Kiitos. - Eipä kestä.
Oletko kunnossa? - Olen.
Missä he ovat?
Olin valkoisten naisten tukena.
Mikseivät he tue minua?
Ja missä mustat miehet ovat? - He tulevat.
Kokoukseen on enää kaksi kuukautta.
Minulta loppuu aika.
Olen todellakin liian tunteellinen.
Näen maailman tapahtumat, ja...
Ihmisten kärsimys liikuttaa minua.
Conrad sanoo, etten elä 55-vuotiaaksi.
Suhtaudun tähän liian tunteella. Tiedän, että se on totta.
Tämä tuntuu niin valtavan tärkeältä.
Näen liikaa kärsimystä,
eivätkä poliitikot välitä siitä.
He eivät kerta kaikkiaan välitä.
En osaa olla yrittämättä.
Uskon ihmisiin.
En ole naiivi.
Muttet realistinenkaan.
Jos siis kuvittelit, että tästä tulisi helppoa.
Mitä haluat tehdä?
Tahdotko luovuttaa?
Vaihtoehtoja on kaksi. Joko taistelet tai luovutat.
Jos aiot luovuttaa, tee se äläkä valita.
Pitäisikö tuon rohkaista?
Jos ihan tosissasi päättäisit lopettaa,
en syyttäisi sinua siitä, eikä kukaan muukaan voisi.
Minua pidetään hulluna.
Olenko sitä?
Olet, mutta ehkä sitä tarvitaan, jotta maailmaan voi vaikuttaa.
Jos jollain ilveellä selviät Miamiin, olen taatusti tukenasi.
Toivon todella, että niin käy.
Kiitos, Arthur.
Kiitos, että innoitat meitä.
Se on tärkeintä.
15. TOUKOKUUTA KAKSI KUUKAUTTA PUOLUEKOKOUKSEEN
Oletko kunnossa?
Olen vain tosi huolissani oikeuden päätöksestä.
Eikö neuvonantajasi ennustanut, että häviäisimme ja valittaisimme?
Ennusti. Hän sanoi myös,
että hovissa häviäminen pahentaisi tilannetta.
Katsotaan, miten käy.
Mitä?
"Katsotaan, miten käy"?
Tuo oli epäluonteenomaista.
Olette aina sanonut, ettei epäkohtia pidä hyväksyä.
Tarkoitin sitä. - Kaikella on siis väliä.
Jos petän teidät ja valituksessa... - Miten pettäisit minut?
Se vaikuttaisi moniin ihmisiin.
Näet kovasti vaivaa. - Se on iso juttu.
Shirley Chisholm? - Seis!
Kädet esille!
Mitä? - Ymmärrättekö? Liikkumatta!
Älä komentele minua.
En puhunut teille. Uhkaileeko tuo mies teitä?
Ei. Olemme työtovereita. Miksi kysytte tätä?
George Wallacea on ammuttu.
Viisi laukausta lähietäisyydeltä, ja ampuja oli valkoinen.
Paha saa palkkansa. - Hän jäi eloon.
Wallace on kova kaveri.
Nixon käy hänen luonaan sairaalassa.
Nixon haluaisi hänet varapresidentiksi.
Ja saattaa ottaakin.
Menen sairaalaan.
Tahdon käydä Wallacen luona.
Se on huono ajatus. - Äärimmäisen huono.
Hänen luonaan käyvät Nixon, McGovern, Humphrey...
He mielistelevät Wallacen äänestäjiä.
Shirley.
Etkö tiedä, mitä vierailu merkitsisi?
Tiedän, mitä murhayritys merkitsee. Sen minä tiedän.
Entä äänestäjäkunnallesi?
Mustille, nuorille, edistysmielisille. Se mies on rasisti.
Mitä se sanoisi sinusta ehdokkaana? - Entä kristittynä?
Et pyri paaviksi vaan presidentiksi.
Tahdotko heittää vaivannäkömme hukkaan Wallacen vuoksi?
Palkkasit minut neuvonantajaksesi.
Neuvoja on hemmetin vaikea antaa, kun kieltäydyt kuuntelemasta.
Kai jatkat niiden antamista?
Mac?
Puhun hänelle.
Mitä lääkärit sanoivat?
Ainakin jään henkiin. Se on positiivista.
Mutta -
sain luodin selkärankaani.
Vietän loppuikäni pyörätuolissa.
Mistä tällaisia ihmisiä sikiää, Shirley?
Viha kai synnyttää vihaa.
On epäreilua saarnata miehelle, joka ei pääse pois.
En toivoisi tällaista kenellekään.
Olen ollut asemassasi.
Minut on yritetty tappaa.
Henkeni oli hiuskarvan varassa, mutta Luoja säästi minut syystä.
Sama koskee sinua.
Mikä se syy mahtaa olla?
Ehkä Jumala tahtoo, että...
Minä en voi tietää.
Olet kuitenkin saanut tilaisuuden -
joko jatkaa entisellä tielläsi tai tulla paremmaksi.
Päätös pitää tehdä nopeasti.
Ensi kerralla Jumala saattaa viedä enemmän kuin puolet.
Jumala ympäröi sinua.
Opastakoon Hänen valonsa sinua.
Suojelkoot Hänen kätensä sinua.
Jeesukseen nimeen, aamen.
Rukoile puolestani jatkossakin.
Olen aina rukoillut.
PANTTERIEN PÄÄMAJA
George Wallace sai yllättäen vieraakseen Shirley Chisholmin.
Chisholm oli yllättävimpiä vieraita Alabaman kuvernöörin luona.
Yksi luodeista on yhä...
Uskomatonta. Sanooko tuo nainen itseään mustaksi?
Rotuerottelun kannattaja vaikuttaa viimeiseltä henkilöltä,
jota Chisholm haluaisi muistaa.
Meidän lienee aika miettiä, haluammeko jatkaa.
Todellinen kysymys kuuluu, pystymmekö jatkamaan.
Meidän on oltava realistisia.
Aikaa on kaksi kuukautta. Jos Wallace ja McGovern jatkavat,
emme mitenkään voi edetä vaalivoittoon asti.
Numeroni paranevat.
Alle kolme prosenttia Marylandissa ja Michiganissa.
Voittaahan se yhden prosentin, mutta... - Voin ainakin kerätä valitsijamiehiä.
Valitsijamiesten avulla voisimme ajaa muutosta puoluekokouksessa.
Mistä saisit valitsijamiehiä? Kartalla on enää...
McGovern voittaa Oregonin. Emme kisaa Rhode Islandissa emmekä...
Olisi vielä Kalifornia.
Siellä voittaja vie kaiken. - Entä jos voittaisimme?
Sanoit itse Kaliforniaa ajanhukaksi.
Panostaisin siihen täysillä.
Panostamiseen tarvitaan rahaa. Sinullako sitä on?
Hankimme rahaa. - Jessus.
Jos asettuisimme ehdolle, miten keräisimme tukea?
Älä nyt.
Olen realistinen. - Tiedän, mutta älä.
Jos tahdot tehdä tämän, keksimme jonkin keinon,
mutta tässä vaiheessa ilman näyttävää elettä...
Aivan. Olivatko miehet värillisiä?
Valkoisen värisiä.
Olemme toistaiseksi kuluttaneet 215 000 dollaria.
Velkoja ja avoimia laskuja meillä on yhteensä -
26 000 dollarin edestä.
Palkkoihin menee minimissään 2 000 dollaria viikossa.
Käteiskassa sitten...
Sitä ei ole.
Jotta voimme maksaa velkamme ja jatkaa kampanjointia Kaliforniassa,
tarvitsemme 36 000 dollaria.
Mistä ihmeestä saamme 36 000 dollaria?
Minulla on palkkani kongressista.
Sijoitimme jo 20 000 dollaria omista rahoistamme.
Nytkö tahdot sijoittaa vielä 36 000?
Miksi tahdot jatkaa? En ymmärrä. - Conrad.
Moni on jättänyt sinut, luovuttanut.
Miksi tahdot jatkaa ja kärsiä yksin? - En ole yksin.
On ihmisiä, jotka ovat panostaneet tähän kaikkensa.
Mitä heille pitäisi sanoa?
Miksi tekisit sen? - Ne rahat ovat minun!
Olet oikeassa.
Rahat ovat sinun.
Kampanja samoin.
Miksi teeskentelisit välittäväsi minun mielipiteestäni?
Kiitos sanan levittämisestä seurakunnalle.
Autan minkä voin. - Kannustakaa äänestäjiä.
Jokainen tasa-arvoa ja ihmisoikeuksia puolustava ääni on tärkeä.
Teitä tarvitaan.
Taistele loppuun asti, Shirley.
Kiitos. - Siunausta.
Meidän pitää kiiruhtaa vielä kahteen kirkkoon -
ja rahankeruutilaisuuteen, jossa Mac ja Conrad jo pehmittävät väkeä.
Loppupäivä on vapaata.
Arthur. - Hankin taksin.
Muriel.
Etkö jää palvelukseen?
Minulla on kampanjakiireitä.
Jatkatko kisaa?
Uskon, että voimme tehdä hyvää puoluekokouksessa.
On ikävää, että sinä ja äiti joudutte kuuntelemaan pahoja sanoja.
En toivoisi sellaista kenellekään.
Niin. Hyvää sunnuntaita.
En pidä itseäni erityisenä.
En todellakaan. Olen vain tällainen.
En osaa muuttaa itseäni.
Olen pahoillani.
Shir...
Kiitos todella paljon. Hei sitten.
Hovioikeus ratkaisi tapauksen meidän eduksemme.
ABC:n on otettava sinut väittelyyn.
CBS:n väittely meni jo, joten saat puoli tuntia ohjelma-aikaa.
Jukranpujut! Onnistuit. - Sinusta tulee huippulakimies.
En tehnyt tätä yksin. Sain apua... - Hyvin hoidettu, Robert.
Kiitos.
Hyvä. Sinä onnistuit.
Olen pysynyt mukana kisassa, koska en luovuta vaikeissa tilanteissa.
Istun tässä nyt, koska en suostu hyväksymään -
epätasa-arvoista kohtelua "liberaalilta" medialta.
Barbara Lee soittaa. - Kiitos.
Niin?
Mitä kuuluu, Barbara?
Ihan hyvää. Näin sinut TV:ssä.
Lähdet ilmeisesti Kaliforniaan.
Harkitsemme eri vaihtoehtoja.
Voiko Kalifornia vaikuttaa kampanjaanne?
Sieltä saa eniten valitsijamiehiä. Totta kai se voi.
Sanoin, että haluan tehdä jotain suurta kampanjanne hyväksi.
Johtaja Newton haluaa tavata teidät.
Hidasta vähän, tyttökulta.
Huey Newton johtaa Mustia panttereita.
Pantterit voivat harkita tukemistasi, jos tapaatte neutraalilla maaperällä.
Millainen maaperä on neutraalia kongressiedustajalle ja pantterille?
Diahann Carrollin koti.
Sen näyttelijättärenkö?
Hän on kaunotar, joka puolustaa ihmisoikeuksia.
Huey uskoo voivansa taivutella Pantterit tueksesi.
Kaikilla on oikeus saada äänensä kuuluviin.
Ei vain osalla, vaan kaikilla.
Totta helvetissä.
Ensin oikeusjutun voitto ja sitten Pantterien tuki...
Se huomattaisiin väistämättä.
Hyvä on.
Tämä puoluekokous ei ole mikään läpihuutojuttu.
Ehdokas ei ratkea kerralla.
Barbara. - Diahann.
Tämä on Shirley Chisholm. - Rouva Chisholm.
Sinutelkaa toki.
Tämä on todellinen kunnia, Shirley. - Samat sanat.
Odotetaan ulkona. Huey ei ole vielä tullut.
Eikö? Jäimme ruuhkaan ja pelkäsimme myöhästyvämme.
Pantterit elävät värillisten ajassa ja myöhästyvät vallankumouksestakin.
Hauska nainen.
Mennään varjoon.
Neiti Carroll... - Sinunkin pitää sinutella.
Kiitos, että emännöit tapaamistamme.
Saan yhdistää Mustat pantterit ja Shirley Chisholmin.
Olette kuin ukkonen ja salama.
Sinulla on todella ihastuttava talo. - Kiitos.
Se oli kallis. - Rahat eivät menneet hukkaan.
Raha ei ole ongelma.
Hollywoodissa maksetaan turhasta. Mitä turhempaa, sen enemmän.
Ostin tämän talon Julia-sarjan tuloillani.
Se oli hieno ohjelma.
Sarja kuvattiin vuonna 1968.
Olin ensimmäinen musta nainen hittisarjan pääroolissa.
Esitin koulutettua naista.
Sain kaikenlaisia vihakirjeitä.
Heitä ärsytti eniten, ettei Julialla ollut miestä.
Hän kasvatti poikaansa yksin, tuli toimeen ja jopa kukoisti.
Kun miehet näkevät naisen menestyvän yksin...
En tiedä sinun alastasi, mutta minun alallani -
miehet ovat niin tottuneita valtaan, että luulevat tasa-arvoa kaaokseksi.
Kotisi on silti kaunis. - Eikö olekin?
Diahann.
Valmistaudu kaaokseen.
Huey.
Tule tänne.
Tämä on rouva Shirley Chisholm.
Shirley. - Huey.
Ukkonen ja salama.
Tulin Kaliforniaan etsimään tukeasi.
Miksi? - Miksikö kaipaan tukeanne?
Miksi antaisimme sitä?
Miten kuvailitkaan puoluettamme? Muistaakseni "häpeälliseksi".
En sanonut niin.
Sanoin: "On sääli, että sitä tarvitaan, mutta ymmärrän sen tarpeen."
Sitä tarvitaan Wallacen kaltaisten vuoksi. Kaveeraat hänen kanssaan.
Kaveeraisin pirunkin kanssa käännyttääkseni sen.
Ymmärrätkö, että käynnissä on vallankumous -
ja että hallituksemme on syvästi korruptoitunut?
Jos polttaa imperiumin, päätyy hallitsemaan pelkkää tuhkaa.
Jos demokratia ei toimisi, emme istuisi puhumassa.
Poliisi hakkasi ja kuristi veljiämme ja sisariamme.
Aivan. Heidän on jouduttava edesvastuuseen.
Aion pakottaa poliitikot -
ansaitsemaan äänet, jotka olemme verellä lunastaneet.
Birminghamista Binghamtoniin.
Pystyykö opettaja siihen?
Olen tosiaan pelkkä opettaja Brooklynista.
Harriet oli pelkkä orja ja Rosa pelkkä palvelija.
Mitä sinä teetkään työksesi?
Mustat pantterit kehottavat jäseniään -
tukemaan sisaremme Shirley Chisholmin kampanjaa.
Shirley on noussut vastustamaan rasismia -
ja tuominnut mustien ja köyhien kärsimyksen aina kun mahdollista.
Shirley ansaitsee presidentin viran -
ja saa sen myös,
kun takaamme hänelle voiton Kaliforniassa.
Kaliforniassa voittaja saa kaikki valitsijamiehet.
Mustien valitsijamiesten valta heikkenee puoluekokouksessa,
jos ehdokkaat tulevat tänne pyörittämään protestikampanjaa,
kuten Shirley Chisholm on päättänyt tehdä.
Päivän tulos on tärkeä presidenttikisalle.
George McGovern on Kalifornian demokraattivoittaja.
Hän sai 44 prosenttia äänistä ja Hubert Humphrey 39 prosenttia.
Muut jakoivat loput.
Muskie, Jackson, Chisholm, Wallace ja Yorty saivat kukin muutaman prosentin.
McGovern saa kaikki 271 valitsijamiestä ja on nyt vahvoilla Miamin puoluekok...
12. KESÄKUUTA 1972 28 PÄIVÄÄ PUOLUEKOKOUKSEEN
Tässä ovat Oly Clark, Arnold Pinkney ja senaattori Humphrey.
Voimmeko tarjota...
Kiitos, että tulitte. Miten voitte?
Melko hyvin.
Voisin paremmin, jos joku teikäläisistä luovuttaisi.
Samat sanat. Olette kampanjoinut loistavasti.
Petyimme kaikki Kalifornian tulokseen.
McGovernin voitto... - Niin sanottu voitto.
Hän ei ollut suosituin mutta saa kaiken. - Voittaja vie kaiken.
Niin säännöt ovat alusta asti sanelleet.
Tuskin sille paljoa voi tehdä.
Saattaapa voidakin.
Aiomme vedota siihen, ettei prosessi ollut demokraattinen.
Vaadimme suhteellista jakoa.
Toivomme teidän liittyvän vetoomukseen.
Ei ole todellista.
Nytkö välitätte reiluudesta?
Kun häviätte, muutatte sääntöjä.
Haisunäätäfarmilla ei voi valittaa hajusta.
Nyt täällä haisee.
Tahdotteko antaa McGovernille murskavoiton?
Miten me tästä hyötyisimme? - Sijoituitte neljänneksi.
Teille kuulisi valitsijamiehiä.
Teillä on jo 28, ja...
Senaattori Humphrey on valmis siirtämään mustat valitsijamiehensä teille.
Teillä on ilmeisesti muitakin järjestelyjä.
Saisitte hallintaanne yli 150 valitsijamiestä.
McGovernilla on 762 valitsijamiestä. Ehdokkuuteen hän tarvitsee 1 500.
En tahdo puhua pahaa... - Mutta hän on häikäilemätön.
Täysin häikäilemätön.
Yhteisvoimin voimme estää hänen voittonsa ensimmäisellä kierroksella.
Jos siis tuen teitä.
Jos teet tämän,
jos jatkat Miamiin asti,
olet tulilinjalla.
Miami Beachin puoluekokouksesta raportoi kirjeenvaihtajamme Walter Cronkite.
McGovernin vastustajat kyseenalaistivat Kalifornian esivaalin laillisuuden.
Heidän mukaansa -
esivaali riisti äänen niiltä miljoonilta, jotka äänestivät muita ehdokkaita.
Valtakirjakomitean puheenjohtaja Pat Harris esittelee raporttinsa tänään.
Kaliforniasta julkaistaan vähemmistöraportti.
Se haastaa jättämään valitsijamiehet asettamatta -
ja palauttamaan 151 paikkaa McGovernin äänestäjille.
Jos olen saanut 271 valitsijamiestä,
minulle kuuluvat 271 valitsijamiehen yksimieliset äänet.
Sen vähempää en ansaitse.
10. HEINÄKUUTA DEMOKRAATTIEN PUOLUEKOKOUS
Emme rikkoneet lakia!
Tahdon valitsijamieheni!
Palvelin teitä Mississippissä vuonna 1964,
Georgiassa vuonna 1968 ja nyt Kaliforniassa vuonna 1972.
Olen valitsijamieheni ansainnut!
Willie Brown sekoaa.
Mitä McGovern on hänelle luvannut?
Asuntoministerin salkun.
Siihenhän mustat saavat aina tyytyä.
Entä McGovernin leiri? - Se ei tahdo tehdä myönnytyksiä.
Se voi yhtä hyvin viedä kaikki valitsijamiehet.
Conrad, soititko huoltoon?
Ilmastointilaite on kuulemma ehjä.
Niinkö muka? Floridassa ei tiedetä mitään hyvästä säästä.
Willie Brown pelaa pelejä. Mustien edustajien lounas...
Sinulla on Muskien, Humphreyn ja Fauntroyn valitsijamiehet.
He eivät saa antaa periksi McGovernille.
Pane mustat valitsijamiehet kuriin.
Kokoa heidät yhteen ja pidä heidät yhdessä.
Selvä.
On tosi lämmin.
Jatketaan ohjelmaamme.
Seuraavan puhujan tuntevat kaikki.
Hän on ainoa musta nainen, joka on kyllin hullu pyrkimään presidentiksi.
Aplodeja kongressiedustaja Shirley Chisholmille.
Hyvää iltapäivää.
Tämä on aikamoinen näky, vai mitä?
Katsokaa ympärillenne.
Katsokaa nyt vain.
Neljä vuotta sitten alle kaksi prosenttia valitsijamiehistä oli mustia.
Nyt teitä on 452.
Teille lupaillaan kuuta taivaalta.
Hyvät veljeni ja sisareni,
kerron teille nyt kylmän totuuden.
Anna mennä.
Omistatte yhden ainoan asian, jolla on todellista merkitystä.
Ainutlaatuisen äänenne.
Älkää myykö ääntänne.
Amerikan mustien katseet kohdistuvat meihin.
Selvittäkää, miten ääniämme havittelevat ehdokkaat -
aikovat auttaa meitä konkreettisesti, ei retorisesti.
Osavaltioita kiertäessäni katselin maamme mustien nuorten kasvoja.
He sanoivat: "Tiedämme, miten kamppailet.
Tiedämme, miten raskas tiesi on.
Sinulla on kuitenkin rohkeutta, munaa ja röyhkeyttä -
ravistella järjestelmää sisältä päin."
Tarvitsen siinä apuanne.
Pitäkää kiinni äänistänne.
61, 62, 63, 64, 65...
Sait 21 uutta ääntä Louisianasta ja 12 Missisippistä.
Uudet äänet kelpaavat.
Ohiosta tulee 23 uutta ääntä, Pennsylvaniasta 9 ja Floridasta 2.
Wallacen valitsijamiehiä.
Muskie pysyy mukana mutta kehottaa mustia äänestämään sinua.
Humphrey vetäytyy kisasta. - Kokonaanko?
Hän vapautti valitsijamiehensä. - McGovernilleko?
Hän käskee mustien äänestää sinua, kuten lupasi.
Humphreyn, Kalifornian ja Fauntroyn valitsijamiehet tekevät yhteensä...
Sinulla on yhteensä 250 valitsijamiestä.
McGovern ei voita ensimmäisellä kierroksella.
Voitto kotiin!
Odota, Robert. Mitään ei ole vielä saavutettu.
Soita McGovernin väelle ja sano, että jos hän tahtoo valitsijamieheni,
on aika puhua vaaliohjelmasta ja salkkujen jakamisesta.
Shirley.
Kiitos.
Käyn syömässä jotain. Maailmaa ei valloiteta tyhjällä vatsalla.
Kongressiedustaja. McGovern odottaa tapaamistanne.
Otatteko juotavaa? - Kiitos.
Siis 250 valitsijamiestä viime hetkellä!
Mitä hän olisi voinut? - En odottanut...
Miksi puhutte tänään? - Olemme köyhien asialla.
Kuten tiedätte, noin neljäsosa tämän maan asukkaista on köyhiä.
Puolustan heitä. - Shirley tässä.
Sain viestisi.
Olisin ehtinyt vastata puheluunkin.
Emme aivan onnistuneet, mutta pärjäsimme hyvin.
Saamme aikaan hyviä asioita.
Todella hyviä asioita.
Olen ylpeä siitä, mitä teit.
Äiti ja minä katsomme uutisia.
Olet suoriutunut todella hyvin.
Isä oli oikeassa.
Olet erityinen.
Rakastan sinua.
Minä...
Minäkin rakastan sinua.
Tule tänne.
CBS-kanavan uutisiin pyydetään lausuntoa. - Lopultakin.
Aikaa oli seitsemän kuukautta.
Minulla olisi teille mojova lausunto!
Tässä edustaja Chisholm.
Mistä kuulitte tuon?
Lähteenne ovat erehtyneet. En kommentoi enempää.
Mitä?
He pyysivät kommenttia siihen,
että Fauntroy siirsi valitsijamiehensä McGovernille.
Mitä? - Ei hän sitä tekisi.
Tuo on McGovernin propagandaa. - Tieto ei tullut heiltä.
Lähteitä on useampi.
Etsikää Walter.
Walter.
Siirrätkö valitsijamiehesi McGovernille? - Odota.
Vastaa.
Odottaisitteko hetken? - He voivat jäädä.
Kyllä vai ei?
Kyllä, annan valitsijamieheni McGovernille.
Selkäänpuukottaja. - Älähän nyt.
Lupasit valitsijamiehesi minulle.
Vain, jos äänestys menisi toiselle kierrokselle.
Minun ja Willien äänten avulla McGovernin äänet riittävät.
Te kaksi olette heikkoja. Ajattelette vain omaa etuanne.
Torjumme Nixonin uudelleenvalinnan.
McGovern ei saa puoluetta puolelleen. Miten hän voittaisi vaalit?
Luovuttakaa vain, mutta me muut taistelemme.
Ketkä muut? Mustat äänet menevät McGovernille.
Ystäväsi Ron Dellums käskee mustien valitsijamiesten äänestää McGovernia.
Sinunkin.
Yritin varoittaa sinua hänestä.
Mustat valitsijamiehet ovat äänestäjilleen sen velkaa,
etteivät tue Chisholmia.
Chisholmilla ei ole toivoa.
Mustat ajattelevat ennen kaikkea mielekästä poliittista vastuutaan.
Reaktio oli... - Tunteellinen.
Eikä se vaikuta poliittisesti? - Ei lainkaan.
Tavoittelen Ron Dellumsia. - Onko Ron Dellums siellä?
Edustaja Ronald Dellums.
Etsin Ronia.
Etsi Ron Dellums.
Kysyin Dellumsia. Sanoit...
Rikoit lupauksesi Shirleylle.
Rouva C. - Löytyikö Ron?
Kukaan ei ole nähnyt häntä.
Entä McGovernin sviitti? - En pääse sinne.
Mene takaisin. - Minua ei päästetä sisään.
Mene takaisin ja murra vaikka ovi, jos se on tarpeen.
Ronald puhuu TV:ssä.
Muut ehdokkaat eivät olisi pystyneet tähän.
Hänen visiostaan on saanut alkunsa erittäin voimallinen liike.
Se liike on nyt kasvanut täysiin mittoihinsa.
Siitä huolimatta kyyniset ja pahantahtoiset voimat -
pyrkivät estämään McGovernin ehdokkuuden.
Meidän on jätettävä huomiotta houkat ja haaveilijat -
ja tuettava ehdokasta, jolla on todelliset voiton mahdollisuudet.
Siitä syystä tuen varauksettomasti -
senaattori George McGovernia.
Hänellä on kyky johtaa puolueemme kohti tulevaisuutta.
Alkakaa soitella valitsijamiehille. He eivät saa murtua nyt.
Sama, mitä McGovern lupaa Dellumsille. - Julkaistaan lausunto.
Ronald yllättyy vielä. - Julkaise lausunto.
Luovun valitsijamiehistäni. - Älä tee tätä.
Voimme vielä keksiä keinon. - Mac.
Olen kiitollinen kaikesta avustasi, mutta nyt sinun pitää totella.
Julkaise lausunto, jossa vapautan valitsijamieheni.
Ole kiltti.
Soitan puolueelle.
Saavutimme jotain.
Emme saaneet pitää sitä, mutta saavutimme sen.
Inhoan Dellumsia. - Ei.
Hän teki sen, mitä täytyi.
En ole vihainen hänelle.
Ymmärrän, miten valtavan paineen alla hän oli.
Hän sinnitteli pitkään.
Kaikki pilkkasivat häntä ja puhuivat pahaa.
Haluan teidän tietävän,
etten kanna kaunaa.
Etsikää Ron ja käskekää hänen tulla kotiin Shirleyn luo.
Onko selvä?
Et ole hänelle mitään velkaa.
Olen velkaa anteeksiantoni.
Käskekää hänen tulla kotiin.
Raahasin teidät Floridaan asti.
Ei se ollut turhaa.
Mehän tulimme tänne parhaasta mahdollisesta syystä.
Sinun vuoksesi.
Jatkakaa sitten.
Jos minä en voi onnistua tänään,
teidän pitää uskoa, että voitte onnistua huomenna.
Jos paras saavutukseni oli muistuttaa ihmisiä heidän mahdollisuuksistaan,
olen kiitollinen siitä.
Kiitos, Shirley.
Kiitos valtavasti.
Kiitos itsellesi.
Puhemies O'Brien soittaa.
Selvä.
Tässä Shirley Chisholm.
Välittäisittekö valitsijamiehilleni seuraavan lausunnon?
Seitsemän kuukauden ajan olen pyrkinyt muistuttamaan ihmisille,
että politiikka kuuluu kansalle.
Kunnianhimoinen tavoitteeni oli saada aikaan muutoksia.
Shirley avasi oven värillisille naisille, ja erityisesti mustille.
Hän avasi oven kaikille ja sai heidät luottamaan siihen,
että hekin voivat pyrkiä virkaan ja äänestää.
Nimeni on Barbara Lee.
Edustan kongressissa Kalifornian 13. vaalipiiriä.
Shirley Chisholm pyrki opettamaan meille,
että ihmisten auttamisen lisäksi on ajettava muutosta.
Shirleyn perintö liittyy suoraan tähän päivään.
Hän jätti viestikapulan meille. Me jatkamme juoksua.
Vuonna 1998 Barbara Lee valittiin edustamaan Kalifornian 9. vaalipiiriä.
Ron Dellums oli edustanut sitä aiemmin.
Lee on demokraattien korkea-arvoisin musta naispuolinen kongressiedustaja.
Wesley "Mac" Holder jatkoi tasa-arvon ajamista -
David N. Dinkinsin, New Yorkin ensimmäisen mustan pormestarin, mentorina.
Mac kuoli 95-vuotiaana.
Ron Dellums palveli 14 kautta edustajainhuoneessa -
ja nousi Oaklandin pormestariksi vuonna 2007.
Vuoden 1972 tapahtumista huolimatta hän pysyi Shirleyn ystävänä ja tukijana.
Hän kuoli 82 vuoden iässä vuonna 2018.
Robert C. Gottlieb palasi Cornellin yliopistoon ja valmistui 1972.
Oikeustieteen tohtoriksi hän väitteli vuonna 1975.
Vuonna 1983 hän perusti asianajotoimiston -
ja on edelleen todella kysytty asianajaja.
Kaksi vuotta vaalien jälkeen George Wallace tuki Shirleyä -
ja hankki etelän demokraattien tuen -
laille, jossa kotiapulaisille säädettiin minimipalkka.
Vuonna 1977 Shirley ja Conrad ottivat avioeron.
Myöhemmin samana vuonna Shirley nai Arthur Hardwickin.
He olivat yhdessä loppuelämänsä.
Shirley Chisholm kuoli 1.1.2005 80-vuotiaana.
Shirley toimi kongressissa seitsemän kautta -
ja teki yli 50 lakiesitystä -
kaupunkilaisten, veteraanien, siirtolaisten ja pakolaisten auttamiseksi.
OMISTETTU LANCEN MUISTOLLE
Tekstitys: Anne Aho